CELEX: 32011R0110
Language: lv
Date: 2011-02-08 00:00:00
Title: Komisijas Regula (ES) Nr. 110/2011 ( 2011. gada 8. februāris ), ar ko attiecībā uz piemērotajiem datu nosūtīšanas formātiem, nosūtāmajiem rezultātiem un kvalitātes noteikšanas kritērijiem ESSPROS modulim par sociālās aizsardzības neto pabalstiem īsteno Eiropas Parlamenta un Padomes Regulu (EK) Nr. 458/2007 par Eiropas Integrētās sociālās aizsardzības statistikas sistēmu ( ESSPROS )  Dokuments attiecas uz EEZ

9.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 34/29
            
         KOMISIJAS REGULA (ES) Nr. 110/2011
   (2011. gada 8. februāris),
   ar ko attiecībā uz piemērotajiem datu nosūtīšanas formātiem, nosūtāmajiem rezultātiem un kvalitātes noteikšanas kritērijiem ESSPROS modulim par sociālās aizsardzības neto pabalstiem īsteno Eiropas Parlamenta un Padomes Regulu (EK) Nr. 458/2007 par Eiropas Integrētās sociālās aizsardzības statistikas sistēmu (ESSPROS)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2007. gada 25. aprīļa Regulu (EK) Nr. 458/2007 par Eiropas Integrētās sociālās aizsardzības statistikas sistēmu (ESSPROS) (1) un jo īpaši tās 7. panta 2. punktu,
   tā kā:
   
               (1)
            
            
               Ar Regulu (EK) Nr. 458/2007 tika izveidota metodoloģiska bāze, kas izmantojama, lai Eiropas Savienības vajadzībām apkopotu salīdzināmu statistiku, un noteikti saskaņā ar Eiropas Integrētās sociālās aizsardzības statistikas sistēmu (turpmāk – “ESSPROS”) apkopotās statistikas nosūtīšanas un izplatīšanas termiņi.
            
         
               (2)
            
            
               Saskaņā ar Regulas (EK) Nr. 458/2007 7. panta 2. punktu jāpieņem īstenošanas pasākumi attiecībā uz datu nosūtīšanas formātiem, nosūtāmajiem rezultātiem un kvalitātes noteikšanas kritērijiem modulim par sociālās aizsardzības neto pabalstiem.
            
         
               (3)
            
            
               Modulis par sociālās aizsardzības neto pabalstiem jāiegūst, izmantojot “ierobežoto pieeju”, lai nodrošinātu, ka tiek izmantota tā pati sociālās aizsardzības bruto pabalstu saņēmēju populācija, no kuras informāciju vāc ESSPROS pamatsistēmā.
            
         
               (4)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO REGULU.
   1. pants
   1.   Datu nosūtīšanas formāti un nosūtāmie rezultāti modulim par sociālās aizsardzības neto pabalstiem ir izklāstīti I pielikumā.
   2.   Datu kvalitātes noteikšanas kritēriji saistībā ar moduli par sociālās aizsardzības neto pabalstiem ir izklāstīti II pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 8. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 113, 30.4.2007., 3. lpp.
   
      I PIELIKUMS
      
         Datu nosūtīšanas formāti saistībā ar moduli par sociālās aizsardzības neto pabalstiem un nosūtāmie rezultāti
      
      1.   NOSŪTĀMIE DATI
      Datus par sociālās aizsardzības neto pabalstiem (ierobežotā pieeja) nosūta atbilstoši Komisijas norādītajam formātam.
      Jānosūta šādi mainīgie lielumi:
      
                  1.1.
               
               
                  Vidējās nodokļu likmes (AITR) par posteni un vidējās sociālās iemaksu likmes par posteni (AISCR), vienlaikus dalot:
                  
                              —
                           
                           
                              pēc sīki izstrādātās klasifikācijas, kurā iekļauti tikai sociālās aizsardzības pabalsti skaidrā naudā, kā norādīts ESSPROS rokasgrāmatas 1. papildinājumā,
                           
                        
                              —
                           
                           
                              pēc “shēmu saraksta” tabulā norādītajām shēmām, kas paredzētas Komisijas Regulas (EK) Nr. 1322/2007 (1) I pielikumā.
                           
                        
            
                  1.2.
               
               
                  Atlikušās nodokļu priekšrocības (jāsniedz tikai tad, ja tās nav tieši ņemtas vērā AITR un/vai AISCR)
                  Katra atlikusī nodokļu priekšrocība jānorāda funkcijas dalījumā atbilstoši risku un vajadzību sarakstam saskaņā ar Regulas (EK) Nr. 458/2007 2. panta b) punktu pirmajā klasifikācijas līmenī.
                  Datus par atlikušajām nodokļu priekšrocībām sniedz valsts valūtā.
               
            
                  1.3.
               
               
                  Dati par neto sociālajiem pabalstiem (ierobežotā pieeja), vienlaikus dalot:
                  
                              —
                           
                           
                              pēc sociālās aizsardzības pabalstu sīki izstrādātās klasifikācijas, kā norādīts ESSPROS rokasgrāmatas 1. papildinājumā,
                           
                        
                              —
                           
                           
                              pēc “shēmu saraksta” tabulā norādītajām shēmām, kas paredzētas Regulas (EK) Nr. 1322/2007 I pielikumā (jāsniedz arī dati “visu shēmu līmenī”, kas atbilst visu shēmu summai).
                           
                        Sociālos neto pabalstus iegūst, apvienojot Regulas (EK) Nr. 1322/2007 I pielikumā paredzētos sociālās aizsardzības bruto pabalstus ar 1.1. un 1.2. punktā norādītajiem mainīgajiem lielumiem.
               
            2.   ATSAUCES ROKASGRĀMATA
      Sīki izstrādātās klasifikācijas un definīcijas, kuras jāizmanto, piemērojot šo regulu, ir izklāstītas ESSPROS rokasgrāmatā, ko sadarbībā ar dalībvalstīm sagatavojusi Komisija.
      
         (1)  OV L 294, 13.11.2007., 5. lpp.
   
   
      II PIELIKUMS
      A.   DATU KVALITĀTES NOTEIKŠANAS KRITĒRIJI SAISTĪBĀ AR MODULI PAR SOCIĀLĀS AIZSARDZĪBAS NETO PABALSTIEM
      Atbilstoši Eiropas Parlamenta un Padomes Regulas (EK) Nr. 223/2009 (1) 12. pantam ikgadējā kvalitātes novērtējumā attiecībā uz datu vākšanu par sociālās aizsardzības neto pabalstiem piemēro šādus kvalitātes kritērijus: atbilstība, precizitāte, savlaicīgums, punktualitāte, pieejamība un skaidrība, salīdzināmība, saskaņotība.
      B.   NOSŪTĀMĀ INFORMĀCIJA
      Dalībvalstis sniedz šādu informāciju.
      1.   Kontaktpersona
      
      1.1.   Sīkāka informācija par datu apkopotāju
      2.   Precizitāte
      
      2.1.   Datu avotu aptvērums: izmantoto avotu veidi (reģistri vai citi administratīvi avoti, apsekojumi, aplēses); sīkāka informācija par shēmām/funkcijām, uz kurām attiecas dažādie avotu veidi; ziņojumi par problēmām ar datu avotu aptvērumu, kā rezultātā bija vajadzīgas datu aplēses.
      2.2.   Metodika un pieņēmumi, kas izmantoti aplēsēs un gadījumos, ja nav pilnīga datu avotu aptvēruma:
      
                  —
               
               
                  administratīvie dati,
               
            
                  —
               
               
                  apsekojums,
               
            
                  —
               
               
                  modelēšana,
               
            
                  —
               
               
                  cits (precizēt).
               
            2.3.   Statistikas pārskatīšana:
      
                  —
               
               
                  izmantoto datu avotu pārmaiņas,
               
            
                  —
               
               
                  datu aplēsēm izmantoto metožu un pieņēmumu pārmaiņas,
               
            
                  —
               
               
                  datu pārskatīšana konceptuālu korekciju dēļ (piemēram, nacionālo kontu korekcijas),
               
            
                  —
               
               
                  datu pārskatīšana saistībā ar galīgo statistikas datu pieejamību,
               
            
                  —
               
               
                  datu pārskatīšana saistībā ar kvalitātes pārskatīšanas pasākumiem,
               
            
                  —
               
               
                  pieņemtās datu pārskatīšanas politikas apraksts.
               
            3.   Salīdzināmība
      
      3.1.   Ģeogrāfiskā salīdzināmība:
      
                  —
               
               
                  atšķirības no galīgo datu pilnīga aptvēruma,
               
            
                  —
               
               
                  atšķirības no ESSPROS metodikas,
               
            
                  —
               
               
                  sīkāka informācija par atšķirībām un izmantotajām metodēm,
               
            
                  —
               
               
                  šo atšķirību lēstā ietekme uz salīdzināmību.
               
            3.2.   Salīdzināmība laikā:
      
                  —
               
               
                  apraksts par vēsturisko datu un pašreizējo datu aptvēruma atbilstību,
               
            
                  —
               
               
                  apraksts par vēsturisko datu un pašreizējo datu salīdzināmību.
               
            4.   Pieejamība un skaidrība
      
      4.1.   Valsts pieņemtās datu izplatīšanas politikas apraksts
      4.2.   Lietotājiem sniegto metadatu/metodikas apraksts
      5.   Atbilstība
      
      5.1.   Apraksts par to, kā statistikas informācija apmierina lietotāju pašreizējās un potenciālās vajadzības
      C.   KVALITĀTES ZIŅOJUMU SAGATAVOŠANAS GRAFIKS
      Kvalitātes ziņojumi par sociālās aizsardzības neto pabalstu moduli sagatavojami ik gadu.
      Ziņojumu par N gadu Komisijai (Eurostat) nosūta līdz N + 3 gada 31. janvārim.
      D.   KVALITĀTES ZIŅOJUMU NOSŪTĪŠANAS FORMĀTS
      Informāciju par datu kvalitāti nosūta atbilstoši Komisijas (Eurostat) norādītajam formātam.
      
         (1)  OV L 87, 31.3.2009., 164. lpp.